उत्तराखंड में सदियों से सर्दियों के मौसम में केदारनाथ, गंगोत्री और यमुनोत्री के इलाकों में रहने वाले लोग कम ऊंचाई पर आ जाते रहे हैं. बाद में मौसम बदलने पर वे वापस अपने गांवों को चले जाते थे. लेकिन पिछले कुछ सालों से सर्दियों के बाद भी कुछ गांवों में लोग नहीं लौट रहे हैं. लोगों के गांव खाली कर देने की वजह से उत्तराखंड में लोग इन्हें भूतियां गांव कहने लगे हैं, लेकिन क्या है रहस्य, उत्तरखंड सरकार ने आबादी के पलायन को लेकर पिछले साल पलायन आयोग बनाया था. इंडियन एक्सप्रेस की रिपोर्ट के मुताबिक, आयोग के उपाध्यक्ष एसएस नेगी का कहना है कि पिछले 10 सालों में 700 गांव खाली हो चुके हैं और करीब 1.19 लाख लोगों ने घर छोड़ दिया.